**‘AMSER DYN’ – GWYN THOMAS**

Cymeriadau: Geraint – 8 oed , John – 8 oed

***[Cerddoriaeth agoriadol*** *- Y ddau yn chwarae cowbois yn y cae]*

**Rhan 1**

John: S1 Fi i fod yn cowboi.

Geraint: Boi ddoe, boi heddi, S2 ti yw’r unig foi yn y gêm ‘ma. Pam na gaf i fod yn foi weithie?

John: Pwy alwodd gynta?

Geraint: Dyw hwnna ddim yn cyfri.

John: Sut ydyn ni’n mynd i wybod pa un ydyn ni te?

Geraint: Os wyt ti’n foi un tro, rhaid i ti fod yn ddyn drwg dro arall.

John: Wyt ti ‘di bod yn sôn am hyn wrth dy fam?

Geraint: Does dim pwynt i ti ddechre cwympo mas, fi sy’n mynd i fod yn foi heddi neu dydw i ddim yn dod i chware.

John: Pwy ddywedodd gynta?

Geraint: Doedd ‘na neb ond ti’n gwbod ein bod ni’n mynd i chware cowbois. Fy nhro i yw hi heddi i fod yn foi.

John: Y dyn drwg wyt ti.

Geraint: Nage, ti yw e. Ro’n i’n ddyn drwg ddoe, dwi wedi blino bod yn ddyn drwg.

John: (yn meddwl) Reit, fi’n gwybod. Gei di fod yn Geronimo!

Geraint: Gei di fod yn Geronimo. Fi yw’r boi.

John: Ond do’dd Geronimo ddim yn ddyn drwg.

Geraint: Pam ei fod e’n cal crasfa ymhob ffilm te?! Dynion drwg sy’n cal crasfa. Mi ges i grasfa ddo. Sai’n moin crasfa arall heddi.

John: O! (saib) Olreit te! Ond cofia mai fi weiddodd gynta.

Geraint: Ti yw’r dyn drwg.

**‘HI YW FY FFRIND’ – BETHAN GWANAS**

 Cymeriadau: Non a Nia – dwy ffrind 10 oed.

**Rhan 1**

 ***[Cerddoriaeth agoriadol*** *- Non yn rhuthro mewn at ‘i ffrind wedi cyffroi]*

NON: Ti’n gwbod be?

NIA: Be?

NON: Neithiwr, weles i ffilm Cowbois ac Indians, lle’r oedd y cowboi a’r Indian ‘ma wedi gwneud i gledr eu llaw waedu ac wedyn mi wnaeth y ddau ysgwyd llaw yn dynn.

 Oedden nhw’n *blood brothers* wedyn.

*(saib)*

NIA: Gethon nhw ddolur?

NON: Sai’n credu. Gad i ni wneud e.

NIA: Be? Nawr?

NON: Ie. Mae dy gyllell di da ti yn dyw hi?

*(Nia yn tynnu’r gyllell o’i phoced ac yn agor y llafn)*

NIA: Odi.

NON: Dere â dy law yma, te.

NIA: Na, fi moin i ti neud e gynta

NON: Be? Oes ofn arnot ti?

NIA: Nag oes, ond dyle ti neud e gynta.

*(Mae Non yn gosod llafn y gyllell yn erbyn cledr ei llaw)*

NIA: Be sy’n bod? Oes ofn arnot ti?

NON: Sai’n gwbod pa mor ddwfn i dorri.

NIA: Gwna damed bach i ddechrau, ok?